Muidugi ootan ma kevadet pärast pikka ja võimsat talve!  Hobud on samuti ootusärevusest särtsu täis. Kogunisti sedavõrd, et otsustasin päevast kaeraportsjonit vähendada. Theo kihutab tuhatnelja mööda talvekoplit ja niimoodi jätkates võib ta ühel päeval avastada, et talvekopli  mõõdud on tema jaoks liiga ahistavad ning ümberkaudne avarus vajab testimist...    Hoolimata paaripäevasest soojalainest on lund ikkagi tohutult ja esimesed sulaveed on tunginud talli vahekäiku. Boksid on veel kuivad. Kahjuks jäi meil sel suvel Kurtna Rauli soovitus järgimata ja talli esisele väike piire valamata. Seega on kevadisel (tulva)veel üsna vaba tee talli pääsuks.  Omalt poolt püüan loodusega võistelda ja kärutäite kaupa talli katuselt kuhjunud lund eemale vedada. Kaasa peab seda  mõttetuks. Aga saan pisut rahulikuma südamega magatud;)    Theole peaks tulema täna külaline, kes vastastikuse sobivuse korral teda sõitma hakkab. Eks näis! Suvi tõotab põnev ja eriline tulla.